Eritrazma
Eritrazma je blaga, kronična in površinska  okužba kože z bakterijo Corynebacterium (Propionibacterium) minutissimum. Zbolevajo večinoma odrasli ljudje, najpogosteje tisti z diabetesom in tisti, ki živijo v tropskih predelih.

Najpogosteje se pojavi na stopalih, kjer se kaže kot površinsko luščenje, pokanje in zmehčanje (maceracija) kože. Pogosto se pojavlja tudi v dimljah in notranji strani stegen, kjer pa se kaže kot nepravilne, a ostro omejene rožnate ali rjavkaste lise z drobnim luščenjem kože. Eritrazma se lahko pojavi tudi v pazduhi, v gubi pod dojkami ali trebušni gubi in presredku, predvsem pri debelejših ženskah srednjih let in pri bolnikih z diabetesom.

Diagnoza se postavi glede na videz spremembe in s pomočjo Woodove svetilke. Pri obsvetljevanju z Woodovo svetilko eritrazma fluorescira s koralno rdečo barvo, po čemer jo lahko ločimo od glivične okužbe. Od glivične okužbe (npr. tinea pedis ali cruris ) pa se loči tudi po tem, da pod mikroskopom v postrganem delu kože ne najdemo hif.

Zdravimo z antibiotiki (eritromicin, tetraciklini ali klindamicin).  Problem so pogoste ponovitve, zato je potrebno tudi preprečevanje z antiseptičnimi mili.

Opombe in reference 
Vir:

Glej tudi 
 koža

 tinea pedis

tinea cruris

Zunanje povezave 
 slovenski medicinski slovar 

okužbe kože
Bakterijske bolezni
Eritrazma je blaga , kronična in površinska okužba kože z bakterijo Corynebacterium ( Propionibacterium ) minutissimum . Zbolevajo večinoma odrasli ljudje , najpogosteje tisti z diabetesom in tisti , ki živijo v tropskih predelih . Najpogosteje se pojavi na stopalih , kjer se kaže kot površinsko luščenje , pokanje in zmehčanje ( maceracija ) kože . Pogosto se pojavlja tudi v dimljah in notranji strani stegen , kjer pa se kaže kot nepravilne , a ostro omejene rožnate ali rjavkaste lise z drobnim luščenjem kože . Eritrazma se lahko pojavi tudi v pazduhi , v gubi pod dojkami ali trebušni gubi in presredku , predvsem pri debelejših ženskah srednjih let in pri bolnikih z diabetesom . Diagnoza se postavi glede na videz spremembe in s pomočjo Woodove svetilke . Pri obsvetljevanju z Woodovo svetilko eritrazma fluorescira s koralno rdečo barvo , po čemer jo lahko ločimo od glivične okužbe . Od glivične okužbe ( npr. tinea pedis ali cruris ) pa se loči tudi po tem , da pod mikroskopom v postrganem delu kože ne najdemo hif. Zdravimo z antibiotiki ( eritromicin , tetraciklini ali klindamicin ) . Problem so pogoste ponovitve , zato je potrebno tudi preprečevanje z antiseptičnimi mili . Opombe in reference Vir : Glej tudi koža tinea pedis tinea cruris Zunanje povezave slovenski medicinski slovar okužbe kože Bakterijske bolezni